*Հավելված*

Հայաստանի Հանրապետության Սյունիքի մարզի Սիսիանի համայնքի ղեկավարի 2021 թվականի

ապրիլի 5-ի թիվ 328-Ա որոշման

**ԿԱՆՈՆԱԿԱՐԳ**

**ՍՊՈՐՏԻ ՄԻՋԱԶԳԱՅԻՆ ՕՐՎԱՆ ՆՎԻՐՎԱԾ   
ԲԱԶԿԱՄԱՐՏԻ ԲԱՑ ԱՌԱՋՆՈՒԹՅԱՆ ՄՐՑԱՇԱՐԻ**

**1. ՆՊԱՏԱԿԸ ԵՎ ԽՆԴԻՐՆԵՐԸ**

1. Բազկամարտի բաց առաջնության մրցաշարի նպատակն է անհատի բազմակողմանի ու ներդաշնակ զարգացումը, բնակչության առողջության ամրապնդումը, առողջ ապրելակերպի ձևավորման գործում ֆիզիկական կուլտուրայի և սպորտի դերի բարձրացումը, բնակչության ակտիվ հանգստի կազմակերպումը:
2. Մրցաշարի խնդիրներն են տարածքային կառավարման և տեղական ինքնակառավարման մարմինների կողմից ֆիզկուլտուրայի և սպորտի ուղղությամբ կատարվող աշխատանքների խթանումը, բնակչության շրջանում ֆիզիկական դաստիարակությունը, ֆիզիկական կուլտուրայով և սպորտով զբաղվելու համար նպաստավոր պայմանների ստեղծումը, ֆիզիկական կուլտուրայի և սպորտի միջոցով ընտանեկան կապերի ամրապնդումն ու առողջ կենսակերպի գաղափարների արմատավորումը, սպորտի զարգացման խթանումը, ֆիզիկական և բարոյահոգեբանական մթնոլորտի բարելավումը:
3. Համայնքում մասսայականացնել բազկամարտը, ի հայտ բերել համայնքի լավագույն մարզիկներին՝ համալրելու Սիսիանի բազկամարտի հավաքական թիմը հանրապետությունում առաջնություններին մասնակցելու համար:

**2. ԺԱՄԿԵՏՆ ՈՒ ԱՆՑԿԱՑՄԱՆ ՎԱՅՐԸ**

1. Մրցաշարն անցկացվելու է 2021 թվականի ապրիլի 6-ին մեկ փուլով, մեկօրյա ժամկետում՝ Սիսիանի համայնքի և տարածաշրջանի վարչական բնակավայրերի պատանի մարզիկների մասնակցությամբ:
2. Մրցաշարն անցկացվելու է «Համո Սահյանի անվան Սիսիանի քաղաքային մշակույթի կենտրոն» ՀՈԱԿ-ում:

**3. ՊԱՏԱՍԽԱՆԱՏՎՈՒԹՅՈՒՆԸ**

1. Մրցաշարի նախապատրաստման աշխատանքներն ու պատասխանատվությունը կրում են Սիսիանի համայնքապետարանը և Սիսիան քաղաքի «Աղվան Մինասյանի անվան ստեղծագործության և արվեստի կենտրոն» ՀՈԱԿ-ի «Առողջարարական» մարզական խումբը:
2. Մրցաշարի ընթացքում վնասվածքներ ստացած մասնակիցների բուժումը կատարվում է Հայաստանի Հանրապետության օրենսդրությամբ սահմանված կարգով:

**4. ՄԱՍՆԱԿԻՑՆԵՐԸ**

Մրցաշարն անցկացվում է ութ տարիքային խմբերով՝

1. 1-ին տարիքային խումբ՝ մինչև 11 տարեկան
2. 2-րդ տարիքային խումբ՝ մինչև 12 տարեկան
3. 3-րդ տարիքային խումբ՝ մինչև 13 տարեկան
4. 4-րդ տարիքային խումբ՝ մինչև 14 տարեկան
5. 5-րդտարիքային խումբ՝ մինչև 15 տարեկան
6. 6-րդ տարիքային խումբ՝ մինչև 16 տարեկան
7. 7-րդ տարիքային խումբ՝ մինչև 17 տարեկան
8. 8-րդ տարիքային խումբ՝ մինչև 18 տարեկան

**5. ՊԱՐԳԵՎԱՏՐՈՒՄԸ**

Մրցաշարի ընդհանուր հաշվարկում յուրաքանչյուր տարիքային խմբում մրցանակային տեղեր գրաված մարզիկները պարգևատրվում են Սիսիանի համայնքի ղեկավարի կողմից սահմանված պատվոգրերով և մեդալներով:

**Աշխատակազմի քարտուղար**՝ **Վ. Միրաբյան**